पुलिस ने कहा है कि सौतेली मां से लंबी पूछताछ के बाद कई जानकारी सामने आई। पूछताछ में आरोपी महिला ने कहा कि पति ज्यादातर वक्त दूसरी पत्नी के साथ बिताता था, वह दूसरी पत्नी की बेटी से अधिक लगाव रखता था। एचटी की रिपोर्ट के मुताबिक, एसएसपी ने कहा है कि 24 अगस्त को सौतेली मां तेज धार वाले चाकू के साथ बेटी को लेकर पास के जंगल गई। जंगल के रास्ते में ही उसने अपने 14 साल के बेटे को तैयार रहने के लिए इशारा किया। बाद में वह अपने दो दोस्तों, 19 साल के कैसर अहमद और 14 साल के त्रिकंजन बोनियार को साथ लेकर जंगल में पहुंचा। बाद में 28 साल का आरोपी नासीर अहमद खान भी आ गया। एसएसपी ने कहा कि सबसे पहले कैसर ने बच्ची से रेप किया, इसके बाद अन्य ने किया। सौतेले भाई ने भी बच्ची से रेप किया, इसके बाद सौतेली मां ने बच्ची का गला दबा दिया। सौतेले भाई ने कुल्हाड़ी से बहन के सिर पर वार किया और उसकी घटनास्थल पर ही मौत हो गई।